Beampte help uitlander glo om land in te kom | Maroela Media
Die polisie het 'n immigrasiebeampte by die OR Tambo Internasionale Lughawe in hegtenis geneem nadat hy glo 'n buitelander gehelp het om onwettig die land in te kom.
Brig. Selvy Mohlala, polisiewoordvoerder, het gesê die beampte, Andrew Aphane (39), het na bewering Dinsdag gehelp om Abdul Hussain (38), 'n Bangladesji, onwettig in die land toe te laat deur Hussain se vervalste paspoort te stempel.
Die twee is deur speurders wat by die lughawe gevestig is in hegtenis geneem. Hulle het Woensdag in die Kempton Park-landdroshof verskyn.
Aphane is daarvan aangekla dat hy Hussain bygestaan het om onwettig die land in te kom. Hussain word aangekla van die oortreding van die Wet op Immigrasie.
Aphane is vrygelaat op borgtog van R2 000. Hussain bly in aanhouding. Albei mans moet weer op 2 September in die hof verskyn.
Hy leer mos by die minister wat so iemand die land laat inkom het ….dis EEN ou wat van al die mense wat oor die Limpopo net instap in SA in ….dis tog n veel groter probleem !
Nes as ek dink ek het alles gehoor … verras hulle my weer!
Dit is positiewe nuus om te lees dat hulle dit nie reggekry het nie maar in ag genome dat dit 'n (klaarblyklike) moslem is wat die land onwettig ingesluip het te midde van tereurveldtogte wêreldwyd, behoort die doaneamptenaar uit sy pos verwyder word.